RESOLUCIÓN do 25 de outubro de 2005 pola que se convoca un curso sobre a criminalidade asociada ás bandas organizadas de explotación de inmigrantes.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 08/11/2005

Dentro dos programas de actividades que o Centro de Estudos Xudiciais e Seguridade Pública de Galicia ten previsto realizar no ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre a criminalidade asociada ás bandas organizadas de explotación de inmigrantes, que deberá desenvolverse conforme as seguintes bases:
Obxectivos.
-Coñecer a normativa relacionada con esta temática.
-Analizar tecnicamente, desde a perspectiva xurídico-penal, todos os aspectos delituais neste contexto.
-Saber cómo operan as bandas organizadas nos distintos campos delincuenciais ligados á estranxeiría e valorar qué actuacións ou sistemas de prevención e represión poderían mellorar os resultados da loita contra este tipo de delincuencia.
Destinatarios.
Membros das forzas e corpos de seguridade, estudantes de dereito e criminoloxía e outros colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 250.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 18 de novembro, ás 14.00 horas.
3. As instancias deberán enviarse á sede do Centro de Estudos Xudiciais e Seguridade Pública de Galicia: avenida da Cultura, s/n, 36680 A Estrada, ou ben poden entregarse en calquera dos lugares pre
vistos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O curso desenvolverase durante os días 22, 23, 24 e 25 de novembro. Os días 22, 23 e 24 desenvolverase en xornada de mañá (das 9.00 ás 14.00 horas) e tarde (das 15.30 ás 19.00 horas); e o día 25 só en xornada de mañá (das 9.30 ás 14.00 horas).
Contido.
Módulo I. Análise da Lei de estranxeiría e do seu regulamento.
Módulo II. Redes de inmigración ilegal e redes de falsificación de documentos para estranxeiros. Operativa e investigación policial.
Módulo III. Análise xurídico-penal da normativa relacionada con esta temática.
Módulo IV. A problemática xurídica e penitenciaria derivada dos delitos nos que aparecen implicados cidadáns estranxeiros.
Relación de admitidos.
A relación de admitidos publicarase o 21 de novembro no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41.
Lugar.
O curso desenvolverase na sede do Centro de Estudos Xudiciais e Seguridade Pública de Galicia.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 25 de outubro de 2005.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia